Jungtinė laivų statybos korporacija

AAB „Jungtinė laivų statybos korporacija“, JLSK () – Rusijos valstybinis laivų statybos holdingas. Kompanijos būstinė yra Sankt Peterburge.

JLSK sukurta pagal Rusijos Federacijos prezidento įsaką, pasirašytą 2007 m. kovą. Kompanija užregistruota 2007 m. lapkričio viduryje.

Istorija 
Pirmą kartą apie idėją sukurti JLSK sužinota 2006 m. pabaigoje. Tai viena iš eilės naujai sukurtų valstybinių korporacijų, kurios turi stimuliuoti įvairių pramonės šakų raidą. JLSK paskirtis – skatinti civilinę laivų statybą.

2007 m. kovo 21 d. buvo pasirašytas Rusijos prezidento V. Putino įsakas Nr. 394 „Apie atvirąją akcine bendrovę „Jungtinė laivų statybos korporacija““ Pagal įsaką į JLSK turėjo įeiti visi valstybiniai laivų statybos aktyvai – FVUĮ po akcionavimo ir stambių privačių laivų statybos įmonių valstybiniai akcijų paketai.

Formaliai JLSK buvo įkurta 2007 m. ir užregistruota Sankt Peterburge. Direktorių tarybos vadovu tapo Sergejus Naryškinas. 2008 m. gegužę, kai Rusijos vyriausybės vadovas V. Putinas surinko savo pirmąjį vadovaujamą posėdį buvo nutarta, kad JLSK direktorių tarybai vadovaus Igoris Sečinas.
JLSK formavimas baigtas 2010 m.

Savininkai ir vadovybė 
Visų 100% kompanijos akcijų savininkas – Rusijos Federacija.

Korporacijos prezidentas – Romanas Trocenka (nuo 2009 m. spalio).

Direktorių tarybą sudaro:
 direktorių tarybos pirmininkas – Rusijos Federacijos vyriausybės pirmininko pavaduotojas:
 Sergejus Naryškinas – 2007 m. rugsėjis – 2008 m. gegužė
 Igoris Sečinas – nuo 2008 m. gegužės,
 Vladimiras Lisinas (nuo 2011 m. spalio 6 d.).
 Vladimiras Pachomovas (Пахомов Владимир Александрович) – AAB „Jungtinė laivų statybos korporacija“ prezidentas
 Vladimiras Pospelovas (Поспелов Владимир Яковлевич) – Karinės pramoninės komisijos prie Rusijos Federacijos vyriausybės narys
 Andrejus Aprelenka (Апреленко Андрей Владимирович) – UAB „Rosnefteflot“ generalinis direktorius
 Ivan Kamenskich (Каменских Иван Михайлович) – valstybinės korporacijos „Rosatom“ generalinio direktoriaus pavaduotojas
 Sergejus Čemezovas (Чемезов Сергей Викторович) – valstybinės korporacijos „Rostechnologijos“ (Ростехнологии) generalinis direktorius
 Denisas Manturovas (Мантуров Денис Валентинович) – Pramonės ir prekybos ministro pavaduotojas
 Sergejus Frankas (Франк Сергей Оттович) – kompanijų grupės „Sovkomflot“ (Совкомфлот) generalinis direktorius
 Jurijus Petrovas (Петров Юрий Александрович) – Federalinės valstybinio turto valdymo agentūros vadovas
 Vladimiras Dmitrijevas (Дмитриев Владимир Александрович) – valstybinės korporacijos „Vystymo ir užsienio ekonominės veiklos bankas“ (Vnešekonombankas) (ГК «Банк развития и внешнеэкономической деятельности»; «Внешэкономбанк») pirmininkas
 Vladimiras Lisinas (Лисин Владимир Сергеевич) – AAB „Novolipecko metalurgijos kombinatas“ (ОАО «Новолипецкий металлургический комбинат») direktorių tarybos pirmininkas
 Vladimiras Visockis (Высоцкий Владимир Сергеевич) – Rusijos Federacijos Karinio jūrų laivyno vyriausiasis vadas
 Nikolajus Kabanovas (Кабанов Николай Иванович) – AAB „Gazprom“ dujų, dujų kondensato ir naftos gavybos departamento viršininko pirmasis pavaduotojas

 Veikla 
JLSK gamina tiek civilinius, tiek karinius laivus.

JLSK sudaro trys regioniniai subholdingai:
 Šiaurės laivų statybos ir remonto centras (Северный центр судостроения и судоремонта) (Severodvinskas),
 Vakarų laivų statybos centras (Западный центр судостроения) (Sankt Peterburgas и Kaliningradas),
 Tolimųjų Rytų laivų statybos ir remonto centras (Дальневосточный центр судостроения и судоремонта'') (Vladivostokas).

Planuojama sukurti ir Pietų laivų statybos ir remonto centrą.

2008 m. JLSK nuostoliai buvo 9 mlrd. rublių, 2009 m. grynas pelnas sudarė 92 mln. rublių.

2010 m. vasarį JLSK turėjo virš 100 užsakymų.

2010 m. lapkričio 1 d. JLSK ir Prancūzijos laivų statybos susivienijimas DCNS pasirašė sutartį sukurti konsorciumą, veiksiantį karinės ir civilinės laivų statybos srityje..

Nuorodos 

Rusijos įmonės
Laivų statyba